
DIICOT și MAI conduse de PSD și PNL 
permit traficanților de droguri şi 
clanurilor mafiote să facă legea în 
România 

Traficul și consumul de droguri reprezintă o problemă gravă în 
România, afectând în special tinerii. Clanurile mafiote operează 
liber datorită corupţiei funcţionarilor responsabili de 
combaterea traficului de droguri. Pedepsele pentru traficul de 
droguri sunt mari, dar nu și pentru șoferi, iar Legea Anastasia 
va intra în vigoare anul viitor. 


Statul român, condus de PNL și PSD, permite introducerea 
drogurilor în ţară prin lipsa controlului la frontiere și la 
companiile de livrări. Tinerii nu sunt conștienți de riscurile 
consumului de droguri, iar lipsa prevenţiei timp de 33 de ani a 
contribuit la situația actuală. Propunerile pentru combaterea 
traficului de droguri includ dotarea Vămilor cu tehnologie 


modernă, creșterea prevențţiei și informării, precum și 
combaterea corupţiei. 


Se solicită măsuri urgente pentru instalarea de scanere 
moderne la punctele de frontieră și în cadrul Poștei Române, 
precum și obligarea companiilor private de livrări 
internaţionale să dispună de aparatură și câini antrenați pentru 
depistarea drogurilor. Este necesară educaţia tinerilor cu 
privire la riscurile consumului de droguri și combaterea 
corupției din cadrul Autorităţii Vamale și a instituţiilor 
specializate în combaterea traficului de droguri. 

